Πρόταση κανονισμού του Συμβουλίου που αφορά τη σύναψη συμφωνίας για τις αλιευτικές σχέσεις μεταξύ της Ευρωπαϊκής Κοινότητας και της Δημοκρατίας της Λιθουανίας (COM(96)0356 - C4-0480/96 - 96/0201(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 11)

Αιτιολογική σκέψη 2α (νέα)

>Κείμενο μετά την ψηφοφορία στο ΕΚ>

ότι απαιτείται λεπτομερέστερη ενημέρωση του Ευρωπαϊκού Κοινοβουλίου, δεδομένου ότι οι αλιευτικές δυνατότητες και οι οικονομικές ενισχύσεις της Κοινότητας καθορίζονται στο πλαίσιο των ετήσιων διαβουλεύσεων μεταξύ των συμβαλλομένων μερών, χωρίς το Κοινοβούλιο να καλείται εκ νέου να γνωμοδοτήσει,

(Τροπολογία 12)

Αιτιολογική σκέψη 2β (νέα)

>Κείμενο μετά την ψηφοφορία στο ΕΚ>

ότι προς το σκοπό της καλύτερης πληροφόρησης της αρμόδιας επί του προϋπολογισμού αρχής σχετικά με την εφαρμογή του πρωτοκόλλου, η Επιτροπή θα υποβάλλει ετησίως, πριν από την 1η Μαΐου εκάστου έτους, έκθεση επί της προόδου που έχει επιτευχθεί όσον αφορά την εφαρμογή, επισυνάπτοντας ενημερωμένο δημοσιονομικό δελτίο[semigr ]

(Τροπολογία 13)

Αιτιολογική σκέψη 2γ (νέα)

>Κείμενο μετά την ψηφοφορία στο ΕΚ>

Έχοντας υπόψη ότι, σύμφωνα με τη διοργανική συμφωνία της 29ης Οκτωβρίου 1993 σχετικά με τη δημοσιονομική πειθαρχία, οι δαπάνες που συνδέονται με το πρωτόκολλο αυτό είναι μη υποχρεωτικές[semigr ]

(Τροπολογία 14)

Άρθρο 2α (νέο)

>Κείμενο μετά την ψηφοφορία στο ΕΚ>

Άρθρο 2α

1. Κάθε χρόνο, πριν από την έναρξη των διμερών διαβουλεύσεων μεταξύ των συμβαλλομένων μερών, η Επιτροπή υποβάλλει στο Συμβούλιο και το Ευρωπαϊκό Κοινοβούλιο έκθεση σχετικά με την εφαρμογή και τους όρους μετατροπής της συμφωνίας.

(Τροπολογία 15)

Άρθρο 2α, παράγραφος 2 (νέα)

>Κείμενο μετά την ψηφοφορία στο ΕΚ>

2. Το Συμβούλιο θα πρέπει, βάσει της έκθεσης αυτής και λαμβάνοντας υπόψη τη γνωμοδότηση του Ευρωπαϊκού Κοινοβουλίου να επιτρέψει στην Επιτροπή, όπου κρίνει απαραίτητο, την έναρξη διαπραγματεύσεων ενόψει της έγκρισης νέου πρωτοκόλλου.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά τη σύναψη συμφωνίας για τις αλιευτικές σχέσεις μεταξύ της Ευρωπαϊκής Κοινότητας και της Δημοκρατίας της Λιθουανίας (COM(96)0356 - C4-0480/96 - 96/0201(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0356 - 96/0201(CNS)) ((ΕΕ C 284 της 27.9.1996, σελ. 8)),

- έχοντας κληθεί από το Συμβούλιο να γνωμοδοτήσει, σύμφωνα με τα άρθρα 43, 228, παράγραφος 2, πρώτη πρόταση, και 228, παράγραφος 3, πρώτο εδάφιο (C4- 0480/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Αλιείας και τη γνωμοδότηση της Επιτροπής Προϋπολογισμών (A4-0363/96),

1. εγκρίνει την πρόταση της Επιτροπής, με την επιφύλαξη των τροποποιήσεων που της επέφερε το Σώμα[semigr ]

2. ζητεί να κινηθεί διαδικασία συνεννόησης εφόσον το Συμβούλιο προτίθεται να απομακρυνθεί από το κείμενο όπως το ενέκρινε το σώμα[semigr ]

3. ζητεί από το Συμβούλιο να το καλέσει να γνωμοδοτήσει εκ νέου, εφόσον προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και στην Επιτροπή.